258 



meget korte og tykke; det andet udsender en kort Lugteknude; det tredie er omtrent 

 lige saa langt som tykt; det fjerde er næsten dobbelt saa langt og bedækket med 

 Børster paa den indre og ydreSide; det femte Led er en Trediedel længere og smalere. 

 Svøben, der omtrent er saa lang som Skaftet, dannes af 50 Led. Overlæben er stor, 

 nedad tilrundet og forsynet med Børster. 



Kindbakkerne ere stærke, i Spidsen delte; den ydre større (iren har tre store 

 og fem meget mindre Tænder; den indre mindre Gren har fem saadanne, hvoraf den ene 

 er meget stor. Tornerækken er uden Bitænder. Palpens andet og tredie Led ere om- 

 trent lige lange. 



Det første Kjæbepar er væbnet paa Enden af den ydre Plade med 5 — 6 

 tynde, krumme Tænder, hvoraf kun de tre inderste have en enkelt Bitand paa den concave 

 Rand. Palpens andet Led bliver smalere mod Spidsen og har der nogle børstelignende 

 Torne. Den indre Plade er meget bred og forsynet med tvende fjærdannede Børster. 

 Underlæben er meget bred; den ydre Flig er bred, tilrundet i Enden og der forsynet 

 med fem Børster; den indre Flig mangler aldeles. 



Det andet Kjæbepars Plader ere omtrent lige lange, men den indre er bredere 

 end den ydre. 



Kjæbeføddernes indre Plade er kort, i Spidsen forsynet med nogle børste- 

 lignende Torne; den ydre er kort, smal og paa den indre Rand væbnet med talrige 

 børstelignende Torne. Palpen ermeget forlænget; dens første Led er meget kort, medens 

 det andet er forlænget og paa den indre Rand forsynet med talrige stærke Børster; 

 det tredie Led er neppe halvt saa langt som det andet, noget bøiet, bliver bredere mod 

 Spidsen. Kloen er noget længere end dette Led, krummet og spids. 



De tvende første Fodpar ere af indbyrdes samme Bygning, men det andet Par 

 er større end det første; deres fjerde Led er meget kort, men udsender fra sit nedre bagre 

 Hjørne et stærkt Fremspring, der er meget kortere end Halvdelen af Haanden og større paa 

 det andet end paa det første Par; Haanden ermeget stor, oval, forlænget, næsten lige 

 buet paa begge Rande og paa den indre forsynet med fine, i Enden krogdannede 

 Børster, samt med en stærk Torn paa Enden, hvor den lange krumme Klo møder 

 med sin Spids. 



De tvende følgende Fodpar ere af indbyrdes lige Bygning; deres tredie Led 

 udvider sig mod Enden og er i den bagre Rand samt i det forreste nedre Hjørne forsynet 

 med lange Børster; det følgende Led er noget længere end bredt og ligeledes paa den bagre 

 Rand besat med mange fjærdannede Børster; det femte Led er længere, men smalere 

 end det foregaaende, krummet og har i den forreste Rand mange Bundter af lange 

 Børster. Kloen er kortere end det foregaaende Led og meget bred, mod Enden afrundet. 



Det femte og sjette Fodpar have .ligeledes indbyrdes samme Bygning; deres 

 første Led er ikke meget udvidet, ovalt, med fjærdannede Børster paa begge Rande; 

 de følgende Led ligne de tilsvarende paa de tvende foregaaende Par, men det tredie 

 Led har mange fjærdannede Børster paa begge Rande. 



